钦定古今图书集成/明伦汇编/闺媛典/第067卷 > 朱绍周妻郑氏
## 钦定古今图书集成/明伦汇编/闺媛典/第067卷 > 朱绍周妻郑氏

按《广东通志》：“郑氏，电白人，训导郑勉次女。年十九，归
朱绍周。旬日，绍周往省，中道溺死。氏闻，屡自缢，母姑
救解，乃自设灵于房中，日夜号泣曰：‘君死易，我死难。
何不速取我以共归地下。一夕，伺间，潜著嫁时衣，将
复自缢，婢觉，救之，及扶榇归朝乌庄地多虎狼，氏请
往，母不忍与俱，氏痛哭相随，母姑防之愈谨。寻翁晋’”
秩，抵家，曰：“待翁归，少尽妇礼，死有日也。”翁归，吉服以
谒次易丧服，涕泗注地，见者皆为感泣。及绍周将葬，
忽自缢。诏旌其门。